**ПРОТОКОЛ № 1**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 11.01.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Наталия Василева и Марио Василев

На заседанието присъстват: Антонина Попова – директор на дирекция „Атестиране на магистрати“, Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 25 – т. 28

ОТТЕГЛЯ разглеждането на т. 7 от дневния ред.

РАЗНИ

1. Произнасяне по допустимостта на кандидатите - участници в процедура за избор на административен ръководител на Районна прокуратура - Ботевград, открита с решение на Прокурорската колегия на Висшия съдебен съвет по протокол № 38/10.11.2021 г. (обн. ДВ, бр. 96/19.11.2021 г.) и определяне на дата за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ДОПУСКА**, на основание чл. 194а, ал. 2 от ЗСВ, **Мая Христова Големанова** – и.ф. административен ръководител – районен прокурор и заместник на административния ръководител – заместник-районен прокурор на Районна прокуратура – Ботевград, и **Марина Красимирова Кочева –** прокурор в Районна прокуратура - Ямбол, до участие в процедура за избор на административен ръководител - районен прокурор на Районна прокуратура - Ботевград, открита с решение на Прокурорската колегия на Висшия съдебен съвет по протокол № 38/10.11.2021 г. (обн. ДВ, бр. 96/19.11.2021 г.).

**1.2.** **ОТЛАГА** произнасянето по допустимостта на **Силвия Тодорова Евстатиева** - прокурор в Районна прокуратура - Ботевград, кандидат за участие в процедура за избор на административен ръководител на Районна прокуратура - Ботевград, до приключване на откритата с решение на Комисията по атестирането и конкурсите по протокол № 27/27.07.2021 г. процедура по атестиране за придобиване статут на несменяемост на прокурор Евстатиева.

**1.3.** Решението по т. 1. да се публикува на интернет страницата на Висшия съдебен съвет, в раздел „Важно“- „Конкурсни процедури" - „Избор на административни ръководители“.

2. Предложение от административния ръководител на Районна прокуратура - Пазарджик за освобождаване на Тихомир Тодоров Гергов от заеманата длъжност „заместник на административния ръководител - заместник-районен прокурор“ на Районна прокуратура – Пазарджик. *(вх. № ВСС-17100/29.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Тихомир Тодоров Гергов от заеманата длъжност „заместник на административния ръководител – заместник-районен прокурор“ на Районна прокуратура – Пазарджик, с ранг „прокурор във ВКП и ВАП“, считано от датата на вземане на решението.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Тихомир Тодоров Гергов на заеманата преди назначаването му за „заместник на административния ръководител – заместник-районен прокурор“ на Районна прокуратура – Пазарджик длъжност - „прокурор“ в Районна прокуратура – Пазарджик, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

2.3. ВНАСЯ предложението в заседанието на Прокурорската колегия на ВСС, насрочено за 12.01.2022 г., за разглеждане и произнасяне.

3. Молба от Галин Петров Гавраилов – заместник на административния ръководител на Окръжна прокуратура - Пловдив за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура - Пловдив. *(вх. № ВСС-17038/22.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ молбата от Галин Петров Гавраилов – заместник на административния ръководител – заместник-окръжен прокурор на Окръжна прокуратура – Пловдив за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура – Пловдив, тъй като 9-месечният срок за приложение на разпоредбата е изтекъл на 31.12.2021 г. и поради липса на освободена длъжност.

*Мотиви:* *С решения по протокол № 11/31.03.2021 г.,* *протокол № 34/13.10.2021 г. и № 37/03.11.2021 г. Прокурорската колегия на Висшия съдебен съвет (Колегията) повиши по реда на чл. 193, ал. 3 от ЗСВ класираните кандидати в конкурса за повишаване в длъжност „прокурор" в апелативните прокуратури, обявен с решение на Колегията по протокол № 09/20.03.2019 г. По смисъла на разпоредбата на чл. 43, ал. 3 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, 9-месечният срок за приложението на разпоредбата на чл. 193, ал. 6 от ЗСВ по този конкурс започна да тече от датата на приемане на първото решение на Колегията по реда на чл. 193, ал. 3 от ЗСВ, а именно 31.03.2021 г., като към настоящия момент той вече е изтекъл на 31.12.2021г.*

*По отношение на Апелативна прокуратура – Пловдив, с оглед влязлото в сила решение по чл. 193, ал. 3 от ЗСВ за назначаване на класираните кандидати за органа, встъпването им в длъжност, както и налична освободена длъжност „прокурор", попадаща в срока на § 2 от ДР на Наредбата, с решение по протокол № 27/21.07.2021 г., Колегията назначи по реда на чл. 193, ал. 6 от ЗСВ следващия по реда на класирането кандидат отговарящ на условията - Димитър Иванов Махмудиев. Прокурор Махмудиев встъпи в длъжност на 23.08.2021г., с което длъжността е усвоена.*

*Комисията по атестирането и конкурсите към Прокурорската колегия на Висшия съдебен съвет (Комисията) е сезирана с молба вх. № ВСС-17038/22.12.2021 г. от Галин Петров Гавраилов – заместник на административния ръководител на Окръжна прокуратура – Пловдив за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура – Пловдив.*

*Въпреки, че прокурор Гавраилов се явява следващ по реда на класирането кандидат, с крайна оценка много добър „5,88" от конкурсната процедура, не са изпълнени предпоставките за приложението на разпоредбата на чл. 193, ал. 6 от ЗСВ, тъй като в Апелативна прокуратура - Пловдив не е налице освободена длъжност „прокурор" в обхвата на § 2 от ДР на Наредбата, която да послужи за неговото назначаване.*

*Видно от актуалната щатна численост на органа, в Апелативна прокуратура – Пловдив е налице 1 (една) свободна длъжност „заместник на административния ръководител – заместник-апелативен прокурор". Длъжността е овакантена от Ваня Тонева Христева, която с решение на Колегията по протокол № 43/08.12.2021 г. е назначена на длъжност „административен ръководител – окръжен прокурор“ на Окръжна прокуратура – Пловдив, на която встъпва на 22.12.2021 г. Длъжността „заместник на административния ръководител“ не е от кръга длъжности, които могат да се усвоят по реда на чл. 193, ал. 6 от ЗСВ. Механизмът за заемане на длъжност „заместник на административния ръководител“ е описан в разпоредбата на чл. 168 от ЗСВ.*

*Предвид гореизложеното, Комисията счита, че липсва основание молбата на Галин Петров Гавраилов – заместник на административния ръководител на Окръжна прокуратура – Пловдив да бъде уважена.*

3.2.Внасяпредложенията в заседанието на Прокурорската колегия на Висшия съдебен съвет, насрочено на 12.01.2022 г., за разглеждане и произнасяне.

4. Молба от Таня Георгиева Александрова - прокурор в Районна прокуратура - Хасково, за преместване в Софийска районна прокуратура, на основание чл. 194 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. Изпраща молбата от Таня Георгиева Александрова - прокурор в Районна прокуратура – Хасково за преместване на длъжност „прокурор" в Софийска районна прокуратура, ведно с цялата преписка, на главния прокурор, както и административния ръководител на Районна прокуратура - Хасково, за изразяване на становище относно откриване на процедура по реда на чл. 194, ал. 1 от ЗСВ от Районна прокуратура – Хасково в Софийска районна прокуратура.

5. Предложение от административния ръководител на Апелативна прокуратура – София за оптимизиране щатната численост на органа. *(вх. № ВСС-16811/15.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Враца с 1 (една) свободна длъжност „прокурор“, считано от датата на вземане решението.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Апелативна прокуратура-София, считано от датата на вземане решението.

*Мотиви: Във Висшия съдебен съвет, чрез Върховна касационна прокуратура (ВКП), отдел 06 „Административен“, е постъпило предложение от административния ръководител на Апелативна прокуратура-София за оптимизиране щатната численост на органа. Предложението касае увеличаване щата на прокуратурата с 1 (една) длъжност „заместник на административния ръководител – заместник-апелативен прокурор“ за преодоляване на високата ѝ натовареност, както и необходимостта от кадровото ѝ укрепване, с оглед обезпечаване на основните функции и правомощия по организацията и управлението ѝ.*

*Видно от актуалната щатна численост, Апелативна прокуратура-София разполага с 25 (двадесет и пет) заети щатни длъжности, разпределени, както следва:*

* *1 (една) длъжност „административен ръководител“;*
* *3 (три) длъжности „заместник на административния ръководител“;*
* *21 (двадесет и една) длъжности „прокурор“.*

*Впечатление правят статистическите данни за натовареност на органа, отчетена за три години, видно от която са налице константно високи стойности, надвишаващи значително средните за страната, а именно:*

*1. Действителна натовареност:*

 *2019 г. - 167,2, при средна за страната - 145,6;*

 *2020 г. – 218,1, при средна за страната - 164,6;*

 *2021 г. – 188,7, при средна за страната - 185,8;*

*2. Натовареност по щат:*

 *2019 г. – 158,4, при средна за страната - 131,4;*

 *2020 г. – 198,9, при средна за страната - 143,5;*

 *2021 г. – 180,4, при средна за страната - 155,9;*

*Тъй като в Апелативна прокуратура-София не е налице свободна длъжност „прокурор“, която да бъде трансформирана в четвърта щатна длъжност „заместник на административния ръководител – заместник-апелативен прокурор“, становището на ВКП е оптимизирането да бъде постигнато чрез преразпределяне на свободна длъжност в рамките на апелативния район на София. За да прецени наличните възможности, Комисията по атестирането и конкурсите към Прокурорската колегия на Висшия съдебен съвет (Комисията) извърши подробен анализ на кадровото състояние на органите на съдебната власт в апелативния район, както и данните за обем дейност и натовареност на прокурорите, спрямо средната за страната.*

*В хода на анализа се открои Районна прокуратура –Враца с налични свободни щатни длъжности „прокурор“ и данни за натовареност (по щат и действителна), които са под стойностите за средната за страната.*

*Съгласно актуалното щатно разписание, Районна прокуратура-Враца разполага с 32 (тридесет и две) щатни длъжности, разпределени, както следва:*

* *1 (една) заета длъжност „административен ръководител-районен прокурор;*
* *3 (три) длъжности „заместник на административния ръководител-заместник-районен прокурор“, от които 1 (една) свободна.*
* *26 (двадесет и шест) длъжности „прокурор“, от които 22 (двадесет и две) заети.* *От свободните 4 (четири) длъжности "прокурор", 2 (две) са обявени, с решение на Прокурорската колегия на ВСС по протокол № 11/31.03.2021 г., на конкурс за първоначално назначаване в районните прокуратури, а 2 (две) са реално свободни;*
* *2 (две) длъжности „младши прокурор“, една от които е заета, а втората е обявена на конкурс 2021 г.*

*При налични 4 (четири) свободни длъжности „прокурор“, органът се отличава със стойности за натовареност, които са значително по-ниски от средните за страната, а именно:*

*1. Действителна натовареност:*

 *2019 г. - 767,1, при средна за страната - 768,7;*

 *2020 г. – 581,0, при средна за страната - 681,2;*

 *2021 г. – 541,5, при средна за страната – 762,0;*

*2. Натовареност по щат:*

 *2019 г. – 619,6, при средна за страната - 581,1;*

 *2020 г. – 500,5, при средна за страната - 528,7;*

 *2021 г. – 431,5, при средна за страната – 582,4,;*

*При редуциране на прокурорския щат, Комисията установи, че това няма да доведе до затруднения в дейността на органа, тъй като въпреки съкращаването на 1 (една) щатна длъжности „прокурор", стойностите по щат ще останат под средната за страната, именно: 445,5, при средна за страната-583,0. Освен това, Районна прокуратура-Враца ще бъде кадрово обезпечена и с усвояването на двете свободни длъжности „прокурор” от конкурса за първоначално назначаване в районните прокуратури.*

*За пълнота на анализа, следва да се отчетат и постъпилите предложения от административния ръководител на Районна прокуратура-Враца, които предстоят да бъдат разгледани от Прокурорската колегия на ВСС. Две от тях касаят назначаване на редови прокурори от органа на длъжност „заместник на административния ръководител-заместник-районен прокурор“, а третото - увеличаване броя на заместниците на административния ръководител от трима на четирима чрез трансформиране на една от четирите свободни длъжности „прокурор“ в органа. При евентуално уважаване на предложенията, органът освен, че ще бъде кадрово обезпечен след запълване на прокурорския щат по обявения конкурс за първоначално назначаване, ще бъде постигнато и пълноценно осъществяване на административно-ръководната му дейност.*

*Всичко изложено до момента потвърждава възможността за съкращаване на една от наличните длъжности „прокурор“ в Районна прокуратура -Враца и преразпределянето ѝ в Апелативна прокуратура – София. В случай на уважаване на предложението, попадащо в правомощията на Пленума на Висшия съдебен съвет, Прокурорската колегия следва да трансформира новоразкритата длъжност „прокурор“ в Апелативна прокуратура-София, на основание чл. 30, ал. 5, т. 4 от ЗСВ, в четвърта длъжност „заместник на административния ръководител – заместник-апелативен прокурор“.*

5.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура-Враца, за съгласуване.

5.4. ВНАСЯ предложението в заседанието на Прокурорската колегия на Висшия съдебен съвет, насрочено на 12.01.2022 г., за разглеждане и произнасяне.

6. Предложение от административния ръководител на Апелативна прокуратура – Бургас за оптимизиране щатната численост на органа. *(вх. № ВСС-17120/31.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура-Сливен с 1 (една) свободна длъжност „прокурор“, считано от датата на вземане решението.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Апелативна прокуратура-Бургас, считано от датата на вземане решението.

*Мотиви: Прокурорската колегия на Висшия съдебен съвет е сезирана от административния ръководител на Апелативна прокуратура-Бургас с предложение за увеличаване броя на заместниците му от двама на трима, мотивирано с изложени данни за висока натовареност на заемащите тази длъжност към момента, спецификите на дейността им, както и необходимостта от подсигуряване пълноценното осъществяване на контролно-ревизионната дейност по направление „Досъдебно производство“ и „Наказателно съдебен надзор“.*

*Съгласно актуалното кадрово състояние на Апелативна прокуратура – Бургас, утвърдените щатни длъжности за магистрати в органа са 10 (десет), от които 1 (една) заета длъжност „административен ръководител-апелативен прокурор“, 2 (две) заети длъжности „заместник на административния ръководител –заместник-апелативен прокурор“ и 7 (седем) заети длъжности „прокурор“.*

*Тъй като в Апелативна прокуратура-Бургас не е налице свободна длъжност „прокурор“, която да бъде трансформирана в трета щатна длъжност „заместник на административния ръководител – заместник-апелативен прокурор“, становището на отдел 06 „Административен“ при ВКП е оптимизирането да бъде постигнато в рамките на апелативния район на Бургас, съобразявайки обявените длъжности на конкурси.*

*При анализа се открои Районна прокуратура – Сливен с налични 4 (четири) свободни длъжности „прокурор“ и данни за натовареност, отчетени за тригодишен период (по щат и действителна), значително по-ниски от средната за страната, а именно:*

1. *Действителна натовареност:*

*· 2019 г. - 692,1, при средна за страната - 768,7;*

*· 2020 г. – 624,7, при средна за страната - 681,2;*

*· 2021 г. – 723,3, при средна за страната – 762,0;*

*2. Натовареност по щат:*

*· 2019 г. – 439,7, при средна за страната - 581,1;*

*· 2020 г. – 437,3, при средна за страната - 528,7;*

*· 2021 г. – 464,5, при средна за страната – 582,4.*

*При посочените стойности, дори при намаляване щатната численост на Районна прокуратура - Сливен с 1 (една) длъжност „прокурор", показателите по щат ще останат под средната за страната, а именно: 486,7, при средна за страната-583,0.*

*Въз основа на гореизложеното, е налице възможност за кадрово укрепване на Апелативна прокуратура-Бургас чрез преразпределянето на 1 (eдна) свободна длъжност „прокурор“ от Районна прокуратура – Сливен, попадащо в правомощията на Пленума на Висшия съдебен съвет. При уважаване на предложението, Прокурорската колегия следва да трансформира новоразкритата длъжност, на основание чл. 30, ал. 5, т. 4 от ЗСВ, в трета длъжност „заместник на административния ръководител – заместник-апелативен прокурор“.*

6.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура-Сливен, за съгласуване.

6.4. ВНАСЯ предложението в заседанието на Прокурорската колегия на Висшия съдебен съвет, насрочено на 12.01.2022 г., за разглеждане и произнасяне.

8. Упълномощаване на представляващия Висшия съдебен съвет да подписва през 2022 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА на Комисия „Бюджет и финанси" да предложи на Пленума на Висшия съдебен съвет ДА УПЪЛНОМОЩИ представляващия Висшия съдебен съвет ДА ПОДПИСВА през 2022г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

*Мотиви: През 2022г., съгласно изискването на чл. 176, ал. 2 от ЗСВ, Прокурорската колегия на Висшия съдебен съвет предстои да обяви централизирани конкурси за младши прокурори и младши следователи. Налице е и обявен през 2021г. конкурс за първоначално назначаване в районните прокуратури, по отношение на който Колегията предстои да определи нова дата, час и място за провеждане на отложения писмен изпит. Провеждането на писмените изпити по тези конкурси налага подсигуряване на зали и аудитории чрез подписване на договори за наем.*

*През 2021г. кандидатите в процедурата за младши прокурори са 975, а за младши следователи – 765. Допуснатите кандидати за участие в конкурса на първоначално назначаване в районните прокуратури са 379 (триста седемдесет и девет).*

*Обезпечаване провеждането на писмените изпити с такъв голям брой кандидати, в условията на въведените противоепидемични мерки в страната, е възможно чрез ползване на аудитории в Софийския университет „Св. Климент Охридски“, както и изложбените зали на Интер Експо Център, което отговаря и на досегашната практика.*

*Съгласно разпоредбата на чл. 11, ал. 2, т. 7 от Правилника за организация на дейността на Висшия съдебен съвет и на неговата администрация, договорите, по които Висшия съдебен съвет е страна, се сключват от представляващия Висшия съдебен съвет, след решение на Пленума.*

9. Прехвърляне на неусвоената част от средствата, утвърдени с решение на Пленума на Висшия съдебен съвет по т. 24 от протокол № 2/04.02.2021 г., за нуждите на Прокурорската колегия на Висшия съдебен съвет, за поощряване на магистрати през 2022г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕДЛОЖИ на Комисия „Бюджет и финанси" да утвърди за сметка на преходния остатък от 2021 г. неусвоената част от средствата, утвърдени с решение на Пленума на Висшия съдебен съвет по т. 24 от протокол № 2/04.02.2021 г., в размер на 24 000 лева за нуждите на Прокурорската колегия, с цел осигуряване на суми за поощрения на магистрати във връзка с чл. 303, ал. 3 и чл. 304 от Закона за съдебната власт.

9.2. ВНАСЯ предложението в заседанието на Прокурорската колегия на ВСС, насрочено на 12.01.2022 г. за разглеждане и произнасяне.

10. Планиране на процедурите по атестиране за 2022 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. Приема годишното планиране на процедурите по атестиране за придобиване статут на несменяемост и периодично атестиране за 2022 г. на Комисията по атестирането и конкурсите при Прокурорската колегия на Висшия съдебен съвет.

10.2. Информацията по т. 10.1. да се публикува на интернет страницата на ВСС, раздел „Атестиране на магистрати“.

10.3. Да се изпрати на г-жа Теодора Точкова - главен инспектор на Инспектората към ВСС, годишното планиране на процедурите по атестиране за придобиване статут на несменяемост и периодично атестиране за 2022 г., за сведение.

10.4. Да се изпратят напомнителни писма до административния ръководител на Районна прокуратура – Благоевград, Николай Владимиров Захманов – прокурор в Районна прокуратура – Благоевград и Румяна Иванова Иванова – прокурор в Районна прокуратура - Благоевград, относно упражняване правомощията по чл. 203, ал. 3 от Закона за съдебната власт за изготвяне на предложение за периодично атестиране.

*Мотиви: Видно от публикуваните на интернет страницата на ВСС годишни планирания на процедурите за атестиране, Николай Владимиров Захманов – прокурор в Районна прокуратура – Благоевград, е включен в процедурите за периодично атестиране за 2020 г. и 2021 г., а Румяна Иванова Иванова – прокурор в Районна прокуратура – Благоевград, в процедурите за периодично атестиране за 2021 г., но към настоящия момент в Администрация на ВСС не са постъпили предложения за откриване на процедури по атестиране за посочените прокурори.*

*Горното обосновава изготвяне на предложения за периодично атестиране от заинтересованите магистрати или от административния ръководител на РП – Благоевград, съгласно чл. 203, ал. 3 от Закона за съдебната власт.*

11. Писмо от Апелативна специализирана прокуратура, ведно с протокол от Общо събрание на прокурорите от апелативния район на Апелативна специализирана прокуратура за избор на членове на Постоянната атестационна комисия. *(вх.№ ВСС-17099/29.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА за сведение писмо от Апелативна специализирана прокуратура, ведно с протокол от Общо събрание на прокурорите от апелативния район на Апелативна специализирана прокуратура за избор на членове на Постоянната атестационна комисия.

12. Решение № 25/04.01.2022 г. по адм. дело № 11238/2021 г. на Върховния административен съд, Шесто отделение, образувано по жалба на Благовест Илиев Байраков - прокурор в Софийска градска прокуратура, против решение на прокурорската колегия на Висш съдебен съвет по Протокол № 32 от 29.09.2021 г., т. 4.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРИЕМА за сведение решение № 25/04.01.2022 г. по адм. дело № 11238/2021 г. на Върховния административен съд, Шесто отделение, образувано по жалба на Благовест Илиев Байраков - прокурор в Софийска градска прокуратура, против решение на прокурорската колегия на Висш съдебен съвет по Протокол № 32 от 29.09.2021 г., т. 4.

ЕДИННИ ФОРМУЛЯРИ

13. Извънредно атестиране на Светлана Йорданова Стоянова - Вайзе – следовател в Следствения отдел в Специализирана прокуратура.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Светлана Йорданова Стоянова - Вайзе – следовател в Следствения отдел в Специализирана прокуратура.

13.2. Предоставя, на основание чл. 205, ал. 1 от ЗСВ, на Светлана Йорданова Стоянова - Вайзе – следовател в Следствения отдел в Специализирана прокуратура , резултатите от атестирането за запознаване.

*Забележка: Решението е взето без участието на г-жа Наталия Василева, поради направен самоотвод/.*

14. Извънредно атестиране на Юлиана Емилова Силянова – следовател в Следствения отдел в Специализирана прокуратура.

*След проведеното гласуване с вдигане на ръка и при обявения резултат 11 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Юлиана Емилова Силянова – следовател в Следствения отдел в Специализирана прокуратура.

14.2. Предоставя, на основание чл. 205, ал. 1 от ЗСВ, на Юлиана Емилова Силянова – следовател в Следствения отдел в Специализирана прокуратура, резултатите от атестирането за запознаване.

*Забележка: Решението е взето без участието на г-жа Наталия Василева, поради направен самоотвод/.*

15. Придобиване статут на несменяемост на Теодора Йонкова Йонова - прокурор в Районна прокуратура - Ботевград. *(вх.№ ВСС-11283/20.07.2021г.)*

*След проведеното гласуване с вдигане на ръка и при обявения резултат 9 гласа „за“ и 3 „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА изцяло предложението на Постоянната атестационна комисия при Апелативна прокуратура – София, за комплексна оценка на Теодора Йонкова Йонова - прокурор в Районна прокуратура - Ботевград.

*Мотиви: След запознаване и анализ на предоставените към атестационната преписка прокурорски актове, отменителни постановления и оправдателни присъди, КАК счита, че не следва да се отчитат като негатив в работата на прокурор Теодора Йонова отменените актове по пр.пр.№ 480/2016 г. и пр.пр.№ 1511/2016 г. по описа на РП-Ботевград. След постановяване на отказ да се образува досъдебно производство, в първия случай е последвало телевизионно предаване, в което са изложени нови факти. Във втория случай е постъпила жалба с нови доказателства, поради което окръжната прокуратура е приела, че е налице непълнота на извършената проверка и е отменила актовете.*

*По отношение на НП № 521/2016 г. по описа на РП-Ботевград – след прекратяване на наказателното производство е подадена жалба, към която е приложено ново медицинско свидетелство, в която са изложени обстоятелства, които не са били известни по време на разследването.*

*По отношение на оправдателните присъди по пр.пр.№ 881/2017 г. и пр.пр № 608/2017 г. по описа на РП-Сливница, по които прокурор Йонова е изготвила предложение за освобождаване от наказателна отговорност и налагане на административно наказание по чл.78а НК, за деяние по чл. 345 ал.2 вр.ал.1 НК – районният съд е приложил разпоредбата на чл. 9 ал.2 НК по отношение на тези два случая, които са източник на повишена обществена опасност.*

*Отменителните и съдебни актове за постановяване на оправдателни присъди не са протестирани от атестирания магистрат, тъй като командироваето му е прекратено и преписките са преразпределени на други прокурори.*

*С оглед изложеното КАК приема, че не са налице основания за промяна на определените от ПАК към АП-София оценки по общите и специфични критерии за атестиране.*

*Единствено за прецизност Комисията счита за необходимо да посочи, че са налице допуснати неточности:*

*- в ч. IV, т. 1 и Обобщения доклад от ЕФА по отношение отразения от ПАК брой на отменени прокурорски актове по преписки. Видно от данните в част III на ЕФА, през атестационния период те са 5бр., а не както е посочено 4 бр. Изразено в проценти отменените постановления по преписки представлява 1,1% от постановените 475 бр. акта от този вид;*

*- в част V, т. 4 и Обобщения доклад от ЕФА по отношение отразения от ПАК брой уважени и неуважени протести. Видно от данните в част III на ЕФА, коректните цифри са 12 бр. уважени и 7 бр. неуважени протеста.*

*С оглед изложеното, Комисията по атестирането и конкурсите определя комплексна оценка „Много добра" – 5,00 на Теодора Йонкова Йонова - прокурор в Районна прокуратура-Ботевград.*

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Теодора Йонкова Йонова - прокурор в Районна прокуратура - Ботевград.

15.3. Предоставя, на основание чл. 205, ал. 1 от ЗСВ, на Теодора Йонкова Йонова - прокурор в Районна прокуратура - Ботевград, резултатите от атестирането за запознаване.

16. Придобиване статут на несменяемост на Кристина Найденова Куртева - прокурор в Районна прокуратура – Стара Загора. *(вх.№ ВСС-12290/19.08.2021г.)*

*След проведеното гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Кристина Найденова Куртева - прокурор в Районна прокуратура – Стара Загора.

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Кристина Найденова Куртева - прокурор в Районна прокуратура – Стара Загора.

16.3. Предоставя, на основание чл. 205, ал. 1 от ЗСВ, на Кристина Найденова Куртева - прокурор в Районна прокуратура – Стара Загора, резултатите от атестирането за запознаване.

17. Придобиване статут на несменяемост на Антония Станкева Въчкова - прокурор в Софийска районна прокуратура. *(вх.№ ВСС-11294/20.07.2021г.)*

*След проведеното гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Антония Станкева Въчкова - прокурор в Софийска районна прокуратура.

17.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Антония Станкева Въчкова - прокурор в Софийска районна прокуратура.

17.3. Предоставя, на основание чл. 205, ал. 1 от ЗСВ, на Антония Станкева Въчкова - прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

18. Предложение от Марин Александров Малчев – прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-17046/22.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Марин Александров Малчев – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

18.2. ВНАСЯ предложението в заседанието на Прокурорската колегия на ВСС, насрочено за 12.01.2022 г., за разглеждане и произнасяне.

19. Предложение от административния ръководител на Районна прокуратура - Варна за повишаване на Жаклин Таквор Кехецикян - прокурор в Районна прокуратура - Варна*,* с ранг „прокурор в ОП“, на място в по-горен ранг „прокурор в АП“. *(вх.№ ВСС-32/04.01.2022 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Жаклин Таквор Кехецикян - прокурор в Районна прокуратура - Варна*,* с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

19.2. ВНАСЯ предложението в заседанието на Прокурорската колегия на ВСС, насрочено за 12.01.2022 г., за разглеждане и произнасяне.

20. Предложение от административния ръководител на Районна прокуратура - Бургас за повишаване на Радослав Георгиев Воруков - прокурор в Районна прокуратура - Бургас*,* с ранг „прокурор в ОП“ на място в по-горен ранг „прокурор в АП“. *(вх.№ ВСС-34/04.01.2022 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Радослав Георгиев Воруков - прокурор в Районна прокуратура - Бургас*,* с ранг „прокурор в ОП“ на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

20.2. ВНАСЯ предложението в заседанието на Прокурорската колегия на ВСС, насрочено за 12.01.2022 г., за разглеждане и произнасяне.

21. Предложение от административния ръководител на Районна прокуратура - Пловдив за повишаване на Ваня Атанасова Прокопова - прокурор в Районна прокуратура - Пловдив*,* с ранг „прокурор в ОП“ на място в по-горен ранг „прокурор в АП“. *(вх.№ ВСС-35/04.01.2022 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ваня Атанасова Прокопова - прокурор в Районна прокуратура - Пловдив*,* с ранг „прокурор в ОП“ на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

21.2. ВНАСЯ предложението в заседанието на Прокурорската колегия на ВСС, насрочено за 12.01.2022 г., за разглеждане и произнасяне.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

22. Предложение от Иван Николов Кирков – административен ръководител на Районна прокуратура – Бургас за извънредно атестиране. *(вх.№ ВСС-30/04.01.2022 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ОТКРИВА, основание чл. 196, ал. 1, т. 4 във вр. чл. 197, ал. 5, т. 4 от ЗСВ, процедура за извънредно атестиране на Иван Николов Кирков – административен ръководител-районен прокурор на Районна прокуратура – Бургас, за периода от 11.01.2017 г. – 11.01.2022 г.

22.2. Да се изискат от административните ръководители на Районна прокуратура – Бургас и Окръжна прокуратура – Бургас необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

23. Придобиване статут на несменяемост на Христина Люцканова Апостолова - прокурор в Районна прокуратура – Бургас. *(вх.№ ВСС-10008/24.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Христина Люцканова Апостолова - прокурор в Районна прокуратура – Бургас.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Христина Люцканова Апостолова - прокурор в Районна прокуратура – Бургас.

23.3. ПРЕДЛАГА НА ПРОКУРОРСКАТА КОЛЕГИЯ НА ВСС, Христина Люцканова Апостолова - прокурор в Районна прокуратура – Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

23.4. ВНАСЯ предложението в заседание на Прокурорската колегия на ВСС, насрочено за 12.01.2022 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

24. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ВЕЛИКО ТЪРНОВО | **Красимир Иванов Стайков** | прокурор | Анг. Митова |
| **2** | СРП | **Илияна Иванова Кирилова** | прокурор | Г. Гугушева |
| **3** | СГП | **Надя Ангелова Загорова** | прокурор | Д. Стефанов |
| **4** | СГП | **Зоя Спасова Мананска** | прокурор | Евг. Трифонов |
| **5** | СРП | **Марина Ангелова Ненкова** | прокурор | М. Василев |
| **6** | СРП | **Стоян Иванов Стоянов** | прокурор | Евг. Иванов |
| **7** | РП-СЛИВНИЦА | **Георги Данаилов Дамянов** | прокурор | Анг. Митова |
| **8** | РП-РАЗГРАД | **Десимира Руменова Недкова** | прокурор | Г. Гугушева |
| **9** | РП-ДОБРИЧ | **Даниел Миленов Илиев** | прокурор | Д. Стефанов |
| **10** | РП-ВАРНА | **Кънчо Георгиев Кънев** | прокурор | Евг. Трифонов |
| **11** | РП-БУРГАС | **Николай Григоров Бочев** | прокурор | М. Василев |
| **12** | РП-ЯМБОЛ | **Мирослав Димчев Спасов** | прокурор | Огн. Дамянов |
| **13** | РП-ВЕЛИКО ТЪРНОВО | **Таня Паунова Катрева-Петрова** | прокурор | Анг. Митова |
| **14** | РП-ПЕРНИК | **Емилия Емилова Ганева** | прокурор | Г. Гугушева |
| **15** | СРП | **Пламен Ганчев Иванов** | прокурор | Д. Стефанов |
| **16** | РП-ГАБРОВО | **Тихомир Лалев Петков** | и.ф.адм.р-л и зам.адм.р-л | Евг. Трифонов |
| **17** | СРП | **Светослав Каменов Милушев** | прокурор | М. Василев |
| **18** | СРП | **Валентина Тошкова Василева** | прокурор | Пл. Найденов |
| **19** | РП-ПЛЕВЕН | **Габриела Иванова Динова - Цонева** | прокурор | Анг. Митова |

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

25. Придобиване статут на несменяемост на Силвия Тодорова Евстатиева - прокурор в Районна прокуратура - Ботевград. *(вх.№ ВСС-11283/20.07.2021г.)*

*След проведеното гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по специфични критерии за атестиране на Силвия Тодорова Евстатиева – прокурор в Районна прокуратура-Ботевград.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, предложената от ПАК оценка „5“ следва да бъде намалена с 1 (една) единица.*

*Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА, за периода на атестиране са налице 5 отменени акта по преписки, които представляват 29,4% от обжалваните и 1,7 % от общия брой постановени актове от този вид. Налице са и 4 бр. отменени акта по наказателни производства или 33,3% от обжалваните и 0,9 % от общия брой актове от този вид.*

*За същия период от съда са върнати 5 акта (4 ОА и 1 споразумение), които представляват 3,2 % от общо внесените в съда 155 бр. актове.*

*Налице са 2 оправдателни присъди, които представляват 1,5 % от общия брой постановени присъди (135 бр.). Подадени са 17 протеста, от които уважени са 4 бр., неуважени са 11 бр. или 64,7 % от общия брой на подадените протести. Два протеста са останали неразгледани.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Силвия Тодорова Евстатиева – прокурор в Районна прокуратура-Ботевград.*

25.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Силвия Тодорова Евстатиева - прокурор в Районна прокуратура - Ботевград.

25.3. Предоставя, на основание чл. 205, ал. 1 от ЗСВ, на Силвия Тодорова Евстатиева - прокурор в Районна прокуратура - Ботевград, резултатите от атестирането за запознаване.

26. Придобиване статут на несменяемост на Пламен Георгиев Георгиев - заместник на административния ръководител - заместник-районен прокурор на Районна прокуратура - Пловдив. *(вх.№ ВСС-11888/06.08.2021г.)*

*След проведеното гласуване с вдигане на ръка и при обявения резултат 12 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Пламен Георгиев Георгиев - заместник на административния ръководител -заместник-районен прокурор на Районна прокуратура - Пловдив.

26.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Пламен Георгиев Георгиев - заместник на административния ръководител - заместник-районен прокурор на Районна прокуратура - Пловдив.

26.3. Предоставя, на основание чл. 205, ал. 1 от ЗСВ, на Пламен Георгиев Георгиев - заместник на административния ръководител заместник-районен прокурор на Районна прокуратура – Пловдив, резултатите от атестирането за запознаване.

27. Предложение от административния ръководител на Апелативна специализирана прокуратура за назначаване на Калин Асенов Стоилов – заместник на административния ръководител на Специализираната прокуратура, на длъжност „заместник на административния ръководител“ на Апелативна специализирана прокуратура. *(вх. № ВСС-16879/16.12.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Калин Асенов Стоилов – заместник на административния ръководител на Специализираната прокуратура, на длъжност „заместник на административния ръководител“ на Апелативна специализирана прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

27.2. Внася предложението в заседание на Прокурорската колегия на ВСС, насрочено за 12.01.2022 г., за разглеждане и произнасяне.

28. Предложение от административния ръководител на Апелативна прокуратура – Варна за назначаване на Станислав Дончев Андонов – прокурор в Апелативна прокуратура – Варна, на длъжност „заместник на административния ръководител“ на органа. *(вх. № ВСС-16357/03.12.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Станислав Дончев Андонов – прокурор в Апелативна прокуратура – Варна, на длъжност „заместник на административния ръководител – заместник-апелативен прокурор“ на Апелативна прокуратура – Варна, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

28.2. Внася предложението в заседание на Прокурорската колегия на ВСС, насрочено за 12.01.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

ПРИ ПРОКУРОРСКАТА КОЛЕГИЯ: /П/

ОГНЯН ДАМЯНОВ